الصهيونيه (عبرى: צִיּוֹנוּת; ييديش: ציוניזם) هيا حركه سياسيه و اتجاه فكرى شايف ان لازم اليهود يحددو مصيرهو و يكون عندهم وطن قومى. اتفقو بعدين على انهم ينشئو ليهم دوله فى فلسطين, اللى بقى اسمها دولة اسرائيل. الصهاينه (צִיּוֹנִים) بدأو حياتهم السياسيه بعد مؤتمر بازل فى سويسرا و قررو فيه ان لازم يعملو وطن قومى لليهود. الدعوه دى لاقيت عند اليمين الاوروبى اللى كان عايز يخلص من السؤال اليهودى, و عشان كده بلفور -وزير خارجية انجلترا- اداهم وعد بانهم يأسسو وطن ليهم فى الانتداب البريطانى على فلسطين. المؤتمر الصهيونى العالمى, فى الاجتماع ال28 فى القدس فى 1968, اتبنّا خمس نقط من ”برنامج القدس“ انهم يبقو الاهداف بتاعة الصهوينيه النهارده. هما: وحدة اليهود و مركزية اسرائيل فى الحياه اليهوديه. تجميع اليهود فى وطنهم التاريخى, ارض اسرائيل (אֶרֶץ יִשְׂרָאֵל) بالـ عَليا (עלייה) من كل الدول. (עלייה: العلوّ: مهاجرة اليهود لـ ارض اسرائيل). تقوية دولة اسرائيل بالتأسيس على الرؤيه النبويه بتاعة العدل و السلام. المحافظه ع الناس اليهوديه عن طريق دعم التعليم اليهودى و العبرى و المبادئ الروحانيه و الثقافيه اليهوديه. حماية حقوق اليهود فى كل مكان.